**Turun Lasten Parlamentin täysistunto**

**Aika** keskiviikko 24.4.2013 klo 9.00 – 11.40

**Paikka** Turun kaupungintalon valtuustosali

**Läsnä** Liite 1

**1 §  KOKOUKSEN AVAUS**

Hallituksen puheenjohtaja Hanna Välimäki avasi kokouksen.

**2 §  LAILLISUUDEN JA PÄÄTÖSVALTAISUUDEN TOTEAMINEN**

Kokous todettiin päätösvaltaiseksi ja lailliseksi.

**3** **§  ESITYSLISTAN HYVÄKSYMINEN**

Esityslista hyväksyttiin.

**4 §  KOKOUKSEN JÄRJESTÄYTYMINEN**

Puheenjohtajiksi valittiin kaksi puheenjohtajaa, sekä Alina Viitala että Hanna Välimäki.

Sihteeriksi valittiin Sini Reini. Ääntenlaskijoiksi valittiin Lotta Rajamäki, Aukusti Harju ja Adele Aalto. Pöytäkirjantarkistajiksi valittiin Ida Ojuva ja Sani Blomqvist.

**5 §  HALLITUKSEN ESITTELY**

Turun Lasten Parlamentin istuva hallitus sekä uusi hallitus esittäytyivät.

**Turun Lasten Parlamentin hallitukseen ( 2011 - 2013 ) kuuluvat:** Hanna Välimäki, Alina Viitala, Adele Aalto, Saana Herlevi, Inka Kankare, Lasse Norqvist, Lotta Rajamäki, Emmi Vuola, Jasmin Söderman, Alina Viitala, Roope Virtanen, Salamia Youssoufi sekä Sini Reini.

Uuden hallituksen jäsenet ovat: Salamia Youssofi, Wilma Nurminen, Heidi Huovinen, Mette Hämeenaho, Lotta Jansson, Niklas Vaulanen, Aukusti Harju, Ignacy Winarczyk, Ville Viitanen, Sani Blomqvist, Ida Ojuva sekä Mikael Talka.

Lisäksi valtuustosaliin kokoontunut kokousväki esitteli itsensä.

**7 §  TURUN KAUPUNGIN POLITIIKAN ESITTELYÄ**

Turun kaupunginvaltuuston toinen varapuheenjohtaja Elina Rantanen kertoi Turun kaupungin politiikasta ja Turun kaupungin erilaisista palveluista (terveysasema, puistot, Impivaaran uimahalli jne.). Elina Rantanen kehui Turun Lasten Parlamentissa järjestettyä taukojumppaa ja kokouskäyttäytymisen sääntöjen läpikäymistä.

Kaupunginvaltuutetut edustavat kaikkia turkulaisia asukkaita. Kaupunginvaltuustoon valitaan 67 jäsentä. Kaupunginvaltuustossa päätetään isoista asioista (rahoista, kaavoista). Kaupunginhallitukseen valitaan 13 jäsentä. Valtuustossa äänestetään, kun asioista ei olla samaa mieltä. Enemmistö voittaa. Harjoiteltiin äänestämistä kouluruokaan liittyen.

8 **§  LASTEN OSALLISUUS TURUN KAUPUNGISSA**

Sivistystoimialan palvelujohtaja Vesa Kulmala kertoi lasten osallisuustoiminnasta Turussa. Osallisuustoiminnassa on kyse viestinnästä ja vuorovaikutussuhteista. Turun kaupungissa halutaan kehittää osallisuustoiminnanprosessia. Nuorille ollaan valmistelemassa nuorisovaltuustoa. Oppilaiden kuuleminen koulupäivän aikana on tärkeää. Aikuisten tehtävänä on lasten tuleminen kuulluksi.

**9 §  SUOMEN LASTEN PARLAMENTIN TURUN EDUSTAJAN VALINTA**

Turun edustajaehdokkaat esittelivät itsensä ja pitivät vaalipuheen. Ehdokkaat olivat: Laura Kallanen, Salamia Youssoufi, Saana Herlevi, Ville Viitanen, Lotta Jansson, Mette Hämeenaho ja Niklas Vaulanen. Parlamentin edustajat äänestivät suljetulla lippuäänestyksellä omaa ehdokastaan.

**10 §  KOULURUOKAILUUN LIITTYVÄT ASIAT**

Arkea- ruokapalvelun toiminnasta kävi kertomassa palvelupäällikkö Päivi Naavalinna ja ruokapalveluesimies Jaana Paananen. Tavoitteena on hyvä laatu. Pyritään biojätteen vähentämiseen. Arvostamme asiakkaita ( laatukierrokset, kouluruuan diplomit, kyselyt ).Mottona on: Arkea asiakkaan kanssa. Nettisivut löytyvät osoitteesta [www.arkea.fi](http://www.arkea.fi)

Jaana Paananen esitti erilaisia kysymyksiä parlamenttiedustajille. Turussa on 7 viikon kiertävä ruokalista. Toukokuussa on tulossa suosikkiruokapäivä. Oppilaan mielestä on tärkeää, että oppilaan mielipide otetaan huomioon.

Koulujen aloitteet ja puheenvuorot kouluruokaan liittyen olivat seuraavia:

* Perunan sijasta perunamuusia
* Maustepöytä olisi hyvä olla
* Kasvisruuan tasoa pitäisi nostaa
* Enemmän lihavaihtoehtoja
* Kysymys: Tehdäänkö ruoka monta tuntia ennen tarjoilua? Vastaus: Ruoka pitäisi tarjoilla melkein heti valmistuksen jälkeen.
* Kerrottiin lempiruokakyselystä
* Talon ruokapäivä on hyvä, ehdotettiin alueittain. Vastaus: Oppilaiden pitäisi saada vaikuttaa, asiaa selvitellään.
* Kinder- perunoita. Vastaus: käytetään kotimaisia perunoita, vaihtoehtoina on kuorellisia ja kuorettomia perunoita. Haluavat palautetta, jos perunat ovat huonoja.
* Oppilaskunnassa puhuttiin kasvisruuan vähentämisestä.
* Kysymys: Mistä ruuan ainekset tulevat? Vastaus: Tukkuliikkeistä, liha on suomalaista.
* Eri maiden teemaviikkoja
* Kysymys: Jos ruuassa on karvoja, kiviä tms. mitä tehdään? Vastaus: Ruoka (näyte) täytyy palauttaa ruokapalveluun.
* Lihan määrää lisättävä. Vastaus: Ruokaan on lisätty lihaa.
* Ruokalistalle toivotaan spagettia ja jauhelihakastiketta.
* Soija voitaisiin korvata sieniproteiinilla.
* Koulussa pitäisi olla normaalimpaa ruokaa.
* Kysymys: Miksi soijakasvislasagnea on paljon Ilpoisten koulussa? Vastaus: Ei pitäisi olla, sillä on käytössä 7 viikon kiertävä ruokalista.

**11 §  YHTEISÖLLISYYS, KOULU JA ÄLYKKÄÄT PALVELUT -HANKKEEN ESITTELY**

Hankekoordinaattori Salla Sissonen kertoi YKÄ- hankkeesta. Miten jatkokehitetään olemassaolevaa Tuubia? Tuubissa voisi olla Lasten parlamentistä tulleita ideoita. Tulossa on kilpailuja ja haasteita, sekä ”tykkäysnappula”. Sivusto on osoitteessa www.tuubi.edu.turku.fi. Kysymyksiä, jotka esitettiin parlamenttiedustajille ja joista äänestettiin:

* Olen käynyt Tuubissa
* Luokkani on käynyt Tuubissa opettajan johdolla
* Luokkani on ladannut materiaalia Tuubiin
* Minulla on ideoita siitä, miten Tuubia voisi jatkokehittää
* Voin vaikuttaa koulun toimintaan ja tapahtumiin
* Voin vaikuttaa asuinympäristöni toimintaan ja tapahtumiin (n. 40 ei- vastausta.)
* Aikuiset kuuntelevat mielipidettäni minua koskevissa asioissa
* Jos haluan vaikuttaa asioihin, tiedän minne kerron ideani (koulu/muu).
* Jos keksii idean, mihin asia laitetaan eteenpäin?
* Pitäisikö lasten mielipidettä kuunnella, kun suunnitellaan koulun toimintaa, harrastustoimintaa tai kaupungin tason ongelmia ratkottaessa.
* Kun Tuubiin tulee kyselytoiminto, aiotaanko osallistua kyselyihin tai aionko innostaa kavereitakin osallistumaan?

 Kysymyksiä:

* Tuubista ei löydy jotain aikaisempaa juttua. Vastaus: Tulee hakutoiminto.
* Onko Tuubissa jotain ryhmiä, jonne pystyisi laittamaan materiaalia?

 Vastaus: Tällä hetkellä ei ole. Asia viedään eteenpäin.

* Voiko koulut osallistua esittelemään omaa kouluaan? Vastaus: Syksyllä voi osallistua kouluna toimintaan, Sallalle voi pistää postia (salla.sissonen@turku.fi)
* Onko Tuubissa mobiiliversio? Vastaus: On, pitäisi näkyä mobiililaitteella

**12 §  KOULUT LIIKKEELLE -HANKKEEN AKTIVOINTIKAMPANJAN TOIMINTAEHDOTUKSET**

Projektipäällikkö Anu Oittinen esitteli koulujen toimintaehdotuksia. Anu oli pyytänyt koulujen oppilaskuntia etukäteen miettimään miten lisätä liikuntaa lasten arkeen.

Täydennykset tehdään Liikkuva koulu hankkeen tukemana luokkakohtaisiin välituntikoreihin. HUOM! Välineitä voi tehdä myös itse esimerkiksi käsitöissä. Ensi syksyksi tehdään uusia hankintoja. Välineistä täytyy aina pitää hyvää huolta.

Koulujen tekemät ehdotukset liikunnan lisäämiseen liittyen olivat seuraavia:

* Pihamaalaukset
* Viestit koulupihojen kehittäjille. Lisää koulupihojen suunnittelua ja remonttia.
* Pidemmät välitunnit (joskus myös salissa!).
* Välkkistoiminnalle jatkoa. Kummitoimintaa.
* Muita ajatuksia: erilaisia välituntikisailuja, aikuisen ohjaamaa toimintaa, tauko/aamujumpat, retket jne.
* Tähtitarrat, joita voisi kerätä passeihin eri toiminnoista koulupäivän aikana. Kun passi on täynnä, saisi jonkun yllätyksen.
* Voisi olla sekä koulun että vapaa-ajan liikkumiseen/ aktiivisuuteen liittyen
* Palkinto- / suorituskupongit
* Lisää uintikertoja ja kerhoja
* Leikki-idealaatikon hyödyntäminen
* Jalkapallomaaleja
* Koulukohtaisia ”ongelmia” pihoissa, viestiä koululle (opettajille, rehtorille)

Mihin tämä johtaa?

* Välkkiskoulutukset
* Pihojen kehittämistoiveita viedään eteenpäin sivistystoimen ja kaupungin muulle johdolle
* Välituntikorien täydennys

Seuraavia viestejä lähetettiin omiin kouluihin:

* Pidemmät välitunnit
* Pihamaalaukset
* Itsetehdyt välineet
* Välineistä täytyy huolehtia
* Pihaa sotketaan. Vastaus: Oppilaskunnassa voisi puhua tästä, sekä viestiä koululle.

Koulujen tuomat aloitteet:

* Kiusaaminen pitäisi lopettaa.
* Pihaa sotketaan ja ohjeita rikotaan.
* Välipalatoimintaa kouluihin tulisi lisätä.

**14 §  SUOMEN LASTEN PARLAMENTIN TURUN EDUSTAJAN JULKISTAMINEN**

Turun edustajaehdokkaaksi Suomen Lasten Parlamenttiin valittiin Salamia Youssoufi Luolavuoren koulusta ja varaedustajaksi Ville Viitanen Teräsrautelan koulusta. Tieto Turun Lasten Parlamentin tekemästä ehdotuksesta toimitetaan eteenpäin perusopetuksen tulosaluejohtaja Outi Rinteelle ja varsinainen valinta tehdään kaupunginvaltuustossa myöhemmin kesällä.

**15 §  KOKOUKSEN PÄÄTTÄMINEN**

Puheenjohtaja Hanna Välimäki päätti kokouksen klo 11.40.

Pöytäkirjan vakuudeksi

Turussa \_\_ / \_\_ 2013

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Hanna Välimäki Alina Viitala

 1. puheenjohtaja 2. puheenjohtaja

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sini Reini

 sihteeri

Pöytäkirjan ovat tarkastaneet

Turussa \_\_ / \_\_ 2013

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ida Ojuva Sani Blomqvist